open-index/open-wikipedia-markdown huggingface dataset:
Deadwing

**Deadwing** on englantilaisen progressiivista rockia soittavan Porcupine Treen kahdeksas studioalbumi. Se julkaistiin aluksi Euroopassa 28. maaliskuuta ja Yhdysvalloissa 26. huhtikuuta 2005. Levy perustuu Steven Wilsonin ja Mike Bennionin elokuvakäsikirjoitukseen, joka on perimmiltään aavetarina. 

Wilson on kirjoittanut kaikki levyn kappaleet lukuun ottamatta kappaleita "Halo" ja "Glass Arm Shattering" (Wilson/Barbieri/Edwin/Harrison) ja "The Start of Something Beautiful" (Wilson/Harrison). Albumilla vierailee jäseniä muista yhtyeistä. King Crimsonin Adrian Belew soittaa soolot kappaleissa Deadwing ja Halo, ja Opethin Mikael Åkerfeldt laulaa taustalauluja kappaleissa Deadwing, Lazarus ja Arriving Somewhere But Not Here ja soittaa viimeksi mainitun kappaleen toisen soolon.

## Kappaleet
**Euroopan versio**
#
#
#
#
#
#
#
#
#

**Yhdysvaltojen version bonuskappale**
#

Yhdysvaltojen versiossa kappaleen 9 jälkeen tulee viisi minuuttia hiljaisuutta ennen bonus-raitaa "Shesmovedon", joka on uudelleenäänitetty versio Lightbulb Sunin alkuperäisestä. Täten yhdysvaltojen version yhteispituus on 69:34.

### DVD-Audio
*Deadwing* julkaistiin myös DVD-audiona 10. toukokuuta 2005 DTS Entertainmentin myötä. Albumi sisältää 5.1-miksauksen yhdysvaltalaisesta versiosta sekä kolme lisäkappaletta "Revenant", "Mother & Child Divided" ja "Half Light". Myös "Shesmovedonin" uudelleenäänitys on mukana vaikkei sitä kappalelistassa luekaan.

### LP
*Deadwing* on saatavilla myös tuplavinyylinä lisäkappaleilla "So Called Friend" ja "Half Light".

### Julkaisemattomat kappaleet
Yhtye on sanonut haastatteluissa, että Deadwing-levyä varten nauhoitettiin 15 kappaletta, joista 9 pääsi varsinaiselle levylle. Neljä näistä julkaisemattomista löytyy jo erikoispainoksista. Steven Wilson soitti Blackfieldin keikalla kappaleen nimeltä "Christenings", joka oli alun perin Deadwingin kappale, josta tuli kuitenkin Blackfieldin virallinen kappale levyllä Blackfield II. Viidestoista julkaisematon kappale on vielä tuntematon.

## Konsepti
Albumin koko tarinaa ei ole ikinä julkaistu, johtuen luultavasti Wilsonin halusta luoda tarinasta elokuva. 1. syyskuuta 2006 hän ilmoitti blogissaan Mike Bennionin julkaisseen tarinan kymmenen ensimmäistä sivua. Se on luettavissa Bennionin blogissa sekä Deadwingin minisivustolla. Käsikirjoitus on tähän asti paljastanut muutamia yhteyksiä albumin sanoituksiin, esimerkiksi Mellotron Scratchin sanoihin "A tiny flame inside my hand" ja albumin kansilehtiön kuvitukseen, etenkin Haloa käsittelevään kansilehtiön sivuun.

## Arvostelut
* Desibeli.net: 
* Imperiumi: 9+/10
* Soundi: 

## Lähteet
ZTV

**ZTV** oli ruotsalainen Viasatin omistama televisiokanava. 

## Historia
Kanava aloitti Ruotsissa TV3:n ja TV4:n päivittäisenä ohjelmana helmikuussa 1991.
Toukokuussa 1992 ZTV sai oman kanavansa Ruotsin kaapeliverkkoon. Viasatin ajatuksena oli luoda kanavasta Ruotsin oma MTV.

ZTV esitti lähinnä musiikkivideoita, mutta kanavalla nähtiin myös Ruotsissa tehtyjä pienen budjetin televisio-ohjelmia. 

Vuonna 1997 ZTV muutti Tukholmasta Lontooseen ja alkoi lähettää myös yhdysvaltalaisia televisiosarjoja, kuten The David Letterman Show ja Simpsonit. ZTV alkoi lähettää ohjelmaa ympäri vuorokauden vuonna 2000. Vuonna 2002 ZTV:n norjalainen sisarkanava aloitti toimintansa.

Toukokuussa 2006 Modern Times Group lanseerasi uuden kanavan, jonka nimeksi tuli TV6. Tälle uudelle kanavalle siirrettiin suurin osa ZTV:n ohjelmistosta. Tämän takia kanavalla esitettiin lähes koko ajan musiikkivideoita.

## Aiheesta muualla
* ZTV:n kotisivu
Espanjalainen ratsu

**Espanjalainen ratsu** on siirrettävä puolustuseste sodankäynnissä. Sen keskiaikainen versio muodostui puukehikosta tai pelkästä tukista, johon oli kiinnitetty rautaisia tai puisia piikkejä tai oikeita keihäitä. Estettä käytettiin pääasiallisesti ratsuväen torjumiseen. Sen englannin- ja ranskankielinen nimi on *cheval de frise*, joka tarkoittaa sananmukaisesti friisiläishevosta. Friisit, joilla oli erinomainen ratsuväki, käyttivät paljon tällaisia esteitä puolustukseen. Nykyään esteessä käytetään piikkilankaa.

Suomesta espanjalaisten ratsujen käytöstä on tietoja sisällissodasta ainakin Tampereen taisteluista: ”Valloitus sujui vaikeasti, sillä keskikaupungin kadut oli suljettu maasta ja kivistä sekä paperimassapaaleista tehdyin barrikadein, joita vielä paikoin espanjalaiset ratsut vahvistivat.”

Estetyyppiä käytettiin edelleen talvi- ja jatkosodassa.

## Lähteet
* 

### Viitteet

## Aiheesta muualla
*
Earl Thomson

**Earl ”Tommy” Thomson** (15. helmikuuta 1895 Birch Hills, Saskatchewan – 19. huhtikuuta 1971) oli kanadalainen aitajuoksija ja olympiavoittaja.

Earl Thomson voitti 110 metrin aitojen olympiakultaa Antwerpenissa 1920 ME-ajalla 14,8. Hän alitti ensimmäisenä 120 jaardin aidoissa 15 sekunnin rajan vuonna 1916. Hän menetti ennätyksen langolleen Robert Simpsonille samana vuonna, mutta otti sen takaisin juostessaan ajan 14,4 Philadelphiassa 1920.

Thomson piti hallussaan 110 metrin aitajuoksun maailmanennätystä vuoteen 1928, kunnes George Weightman-Smith rikkoi sen ja 120 jaardin maailmanennätystä vuoteen 1930 saakka. Ennätyksen rikkoi lopulta Percy Beard.

190 senttimetriä pitkästä Thomsonista tuli lähes kuuro ensimmäisessä maailmansodassa. Hän toimi aktiiviuransa jälkeen Yhdysvaltain laivaston yleisurheiluvalmentajana yli 30 vuoden ajan.

## Lähteet
*
*

### Viitteet
Kalevi Tauru

**Kalevi Tauru** (14. elokuuta 1930 Antrea –  27. heinäkuuta 2003 Hämeenlinna) oli suomalainen iskelmälaulaja.

Tauru voitti iskelmäkuninkuuden 1952, 1953 ja 1954. Hän oli kotoisin Antrean Taurun kylästä. Sokerijuurikaspellolla 1952 Erkki Junkkarisen serkku oli kuunnellut Kalevin lauluääntä ja todennut: "Jos minulla olisi tuollainen ääni, en täällä pellolla savessa rypisi! Tee niinkuin Erkki ja mene iskelmälaulukilpailuihin."

Maaliskuussa 1964 Tauru tuomittiin Riihimäen kihlakunnanoikeuden talvikäräjillä törkeän pahoinpitelyn yrityksestä sekä vahingonteosta 3 vuodeksi kuritushuoneeseen ammuttuaan autolla ohi ajanutta naapuriaan hirvikiväärillä.

## Levytykset

* (1953) Surulliset silmät / Yksinäinen
* (1953) Laula se laulu minulle / Niin kauan siitä on
* (1954) Tule lähemmäksi / Valkoiset kielot
* (1954) Kesäiltana kerran / Olet maailmani
* (1954) Hiljainen tango / Rakkaalle äidille
* (1954) Kukkia vaarille / Sen hetken muistan
* (1954) Muistojen laulu / Pieni leikki
* (1954) Muistojeni mailla / Yksin
* (1954) EP (KT: Kukkia vaarille, Tapio Rautavaara: Viulun tenho, Jorma Ikävalko: Petetyn ralli, Olavi Virta: Yölintu) 
* (1955) Alfredo / Illan viimeinen tango
* (1956) Ihmeellinen arki / Mummon kahvipannu
* (1956) Kotiportailla / Kultaiset korvarenkaat
* (1956) Kultakutrini pieni / Metsämökin maarit
* (1956) Kun sinut näin / Villihanhien laulu
* (1957) Kevättunnelmaa / Satamassa caprin
* (1957) Kun / Tyttö ja kreivi
* (1958) Rakkauteen tarvitaan kaksi / Suukkosten tanssi
* (1958) Valkoiset kielot EP (Tule lähemmäksi / Valkoiset kielot / Rakkauteen tarvitaan kaksi / Suukkosten tanssi)
* (1958) Oispa unta se vain / Siintävä tunturi

## Kokoelmalevyt
* Suomen iskelmäkuningas 1952, 1953, 1954 (2CD), TAURU1 (300 kpl)

## Lähteet

## Aiheesta muualla
*
David D’Or

**David D'Or** (, s. 1966 Holon, Israel) on israelilainen laulaja, joka sijoittui vuoden 2004 Eurovision laulukilpailujen semifinaalissa  57 pisteellä sijalle 11. Edustuskappaleen nimi oli "Le'Ha'Amin" ("Usko") mutta hän ei selviytynyt finaaliin asti.

D'Or on saanut kahdeksan kulta- ja platinalevyä.

## Diskografia
*Be Hofa'a Haya, 2007 (koottu live-nauhoituksista)
*Kemo Haruach (Kuin tuuli), 2006
*David D'Or ve Ha'Philharmonit (David D'Or ja filharmoninen orkesteri), 2003 kultalevy
*Ba Neshama (Sielussa), 2001

## Lähteet

## Aiheesta muualla
* David D'Orin sivusto
Seututie 143

**Seututie 143** on lyhyt seututie Hyvinkäällä, joka palvelee kaupungin pohjoisena kehätienä.

## Liittymäluettelo
*Valtatie 3 E12 Helsinki, Hämeenlinna, Tampere, Vaasa
*Yhdystie 2850 Seututie 143, Riihimäki
*Seututie 290 Seututie 143, Hämeenlinna
*Yhdystie 1430 Seututie 143, Ridasjärvi (yhteys valtatie 25:lle)
António Variações

**António Joaquim Rodrigues Ribeiro** eli **António Variações** (3. joulukuuta 1944 – 13. kesäkuuta 1984) oli portugalilainen laulaja-lauluntekijä. Hän oli lyhyeksi jääneestä urastaan huolimatta maansa tärkeimpiä Neilikkavallankumouksen jälkeisiä populaarimusiikin esittäjiä.

Variações julkaisi elinaikanaan singlet "Povo Que Lavas No Rio/Estou Além" (1982) ja "É P'ra Amanhã.../Quando Fala Um Português..." (1983) sekä albumit *Anjo da Guarda* (1983) ja *Dar & Receber* (1984). Tuotantoa on julkaistu myös postuumisti.

Variações kuoli 39-vuotiaana AIDS:in aiheuttamiin keuhkokomplikaatioihin.
Pan-Amerikan kisat

**Pan-Amerikan kisat** ovat neljän vuoden välein järjestettävät urheilukilpailut, joihin voivat osallistua kaikki Amerikan mantereen maat.

## Historia
Idea koko Amerikan mantereen kattavista urheilukilpailuista kasvoi 1920-luvulla järjestetyistä Keski-Amerikan kisoista. Vuonna 1932 perustettiin Pan-Amerikan urheiluorganisaatio (*Pan American Sports Organisation*) ja tehtiin ensimmäinen aloite kilpailujen järjestämiseksi. Ensimmäisen kerran kilpailut oli tarkoitus järjestää Buenos Airesissa vuonna 1943, mutta toisen maailmansodan takia kilpailut siirrettiin vuoteen 1951. Tästä lähtien kilpailut on järjestetty joka neljäs vuosi ja viimeisimmissä kilpailuissa oli yli 5&nbsp;000 urheilijaa 42 eri maasta. 

Pan-Amerikan kisat ovat menettäneet merkitystään erityisesti Yhdysvalloissa. Esimerkiksi vuoden 1999 kisoihin Winnipegissä osallistui lähinnä kansallisen tason yhdysvaltalaisurheilijoita, eivätkä kisat saaneet juurikaan huomiota mediassa. Yksikään yhdysvaltalainen televisiokanava ei näyttänyt kisoja, mutta urheilukanava ESPN näytti tapahtumasta tunnin koosteen. Kanadan mediassa kisat sen sijaan saivat runsaasti näkyvyyttä. CBC näytti kilpailuista päivittäisen kahden tunnin lähetyksen. 

Latinalaisessa Amerikassa Pan-Amerikan kisojen suosio sen sijaan on suurta. Vuoden 2007 kisat järjestettiin Rio de Janeirossa Brasiliassa, ja kisoja varten järjestelykomitea restauroi merkittäviä suorituspaikkoja, kuten Estádio do Maracanãn, ja rakensi uuden kisakylän. Kisojen toivottiin parantavan kaupungin infrastruktuuria ja muodostavan pohjan mahdolliselle anomukselle vuoden 2014 jalkapallon MM-kilpailuista.

Myös talvikisoja on yritetty järjestää, mutta ne eivät ole saavuttaneet kovin suurta suosiota. Vuodelle 1989 suunnitellut kisat piti siirtää vuotta myöhäisemmäksi huonojen sääolosuhteiden takia ja sittenkin vain alppilajit voitiin viedä läpi. Vuoden 1993 talvikisat peruttiin kokonaan, eikä talvikisoja ole järjestetty sen jälkeen.

## Järjestämispaikat

## Mitalitaulukko

## Lajit

*Ammunta
*Baseball
*Esteratsastus
*Futsal
*Jalkapallo
*Jousiammunta
*Judo
*Karate
*Keilailu
*Koripallo
*Käsipallo
*Lentopallo
*Maahockey
*Melonta
*Miekkailu

*Nykyaikainen viisiottelu
*Nyrkkeily
*Paini
*Painonnosto
*Poolo
*Purjehdus
*Pyöräily
*Pöytätennis
*Rackets
*Rantalentopallo
*Roller sports
*Rugby
*Rytminen voimistelu
*Softball
*Soutu

*Squash
*Sulkapallo
*Taekwondo
*Taitouinti
*Tennis
*Trampoliinivoimistelu
*Triathlon
*Uimahypyt 
*Uinti
*Vesihiihto
*Vesipallo
*Voimistelu
*Yleisurheilu

## Osallistujamaat

*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*
Pius Ncube

**Pius Alick Mvundla Ncube** (s. 1946) on zimbabwelainen ihmisoikeusaktivisti ja entinen Bulawayon arkkipiispa. Hän on maansa ndebelevähemmistön jäsen ja tunnettu Robert Mugaben hallinnon kritisoija. Human Rights First myönsi hänelle ihmisoikeuspalkintonsa 23. lokakuuta 2003. 

Ncube on Zimbabwessa kiistelty henkilö. Mm. ministeri Nathan Shamuyarira ja presidentti Robert Mugabe ovat lausunnoissaan ilmoittaneet vastustavansa hänen toimiaan. Ncubea vastaan nostettiin 16. heinäkuuta 2007 oikeusjuttu, jossa häntä syytetään aviorikoksesta; hänellä on väitetty olleen avioliiton ulkopuolinen suhde naimisissa olevaan Rosemary Sibandaan. Sekä Ncube että hänen lakimiehensä ovat puolestaan väittäneet syytösten olevan poliittisesti motivoituneita. Ncube erosi arkkipiispan tehtävästään saman vuoden syyskuussa. Sibanda kuoli keuhkokuumeeseen toukokuussa 2008.

Ncube ilmoitti 1. heinäkuuta 2007, että hän hyväksyisi Britannian suorittaman miehityksen Zimbabwessa hallituksen kaatamiseksi. Hänelle myönnettiin vuonna 2005 Robert Burnsin kansainvälinen humanitaarinen palkinto.

Ncube syntyi Gwandassa yhdeksi vanhempiensa neljästä lapsesta. Perhe muutti vuonna 1952 Bulawayoon, jossa Ncube sai pappisvihkimyksensä vuonna 1973. Hän työskenteli sodan aikana silloisen Rhodesian maaseudulla. Mugaben noustessa valtaan 1980 Ncube oli katolisena pappina Matabelemaassa. Hänet nimitettiin vuonna 1998 Bulawayon ensimmäiseksi mustaksi arkkipiispaksi. Myös Hararen arkkipiispa Robert Christopher Ndlovu on julkisuudessa kritisoinut Mugabea.

## Lähteet
Hammaskiille

**Hammaskiille** eli **adamantiini** () on hampaiden pinnalla oleva erittäin kova, vaalea, läpikuultava, lähes kokonaan mineraaleista (n. 96&nbsp;%) muodostunut kudos. Hammaskiille on elimistön kovin kudos, ja se suojaa hampaita kulutukselta. Hammaskiillettä hoidetaan pesemällä hampaita ja käyttämällä hammaslankaa.

Vuosina 2017 ja 2018 on kehitetty materiaaleja, jotka pystyvät uudelleengeneroimaan hammaskiillettä.

## Lähteet
Macrauchenia

**Macrauchenia** (nimi merkitsee ”isoa niskaa”) oli suuri Etelä-Amerikassa elänyt nisäkäs, joka ilmestyi myöhäisellä mioseenikaudella (noin 10 miljoonaa vuotta sitten) ja katosi myöhäisellä pleistoseenikaudella (noin 20&nbsp;000 vuotta sitten). Tällä kasvinsyöjällä oli jopa 44 hammasta kasvien pureskeluun.
Asta Ikonen

**Asta Ikonen** (s. 24. kesäkuuta 1956) on suomalainen nuortenkirjailija ja suomentaja, joka tunnetaan erityisesti hevoskirjoistaan.

Asta Ikonen esiintyy henkilöhahmona Jaakko Yli-Juonikkaan vuoden 2019 romaanissa *Tahdon murskatappio.* Kirjassa 12-vuotias hevostyttö Anu lukee Ikosen *Jutan unelmahevonen* -teosta ja pitää juonta epäuskottavana ja henkilöhahmoja paperinukkemaisina. Anu huomaa Ikosen kirjoittavan myös Facebookin Suomi Ensin -ryhmässä. Yli-Juonikkaan teoksessa analysoidaan Ikosen tuotantoa ja siteerataan tämän kirjoituksia. 

## Teokset
*
*
*
*
*
*
*
*
*
*
*
*
*
*
*
*
*
*
*
*
*
*
*
*
**Kiira ottaa ohjat.* Kouvola: Reuna, 2020. 
**Täyttä laukkaa, liinaharja.* Kouvola: Reuna, 2020. 
**Rakkautta röttelössä.* Kouvola: Reuna, 2021. 
**Rakkautta ja ruiskukkia.* Kouvola: Reuna, 2021. 
**Rakkautta ratin takana.* Kouvola: Reuna, 2021. 
**Sannin leiriviikot.* Kouvola: Reuna, 2021. 
**Stellan eläinystävät.* Kouvola: Reuna, 2022. 
**Ponikartanon pääsiäinen.* Kouvola: Reuna, 2022. 
**Kevyttä ravia, Katinka*. Kouvola: Reuna, 2023. 
**Miran ja Marin heppaleiri*. Kouvola: Reuna, 2023. 

## Lähteet
Fthiotis

**Fthiotis** (; ) eli **Fthiotiin alueyksikkö** (Περιφερειακή Ενότητα Φθιώτιδας, *Perifereiakí Enótita Fthiótidas*) on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Lamía. Alueyksikön pinta-ala on  neliökilometriä ja väkiluku  (2021).

Fthiotis sijaitsee keskisessä Manner-Kreikassa. Fthiotiin eteläpuolella rajanaapureina ovat Boiotia ja Fokis. Lounaassa sijaitsee Aitolia-Akarnania, lännessä Evrytanía, pohjoisessa Kardítsa ja Lárisa. Koilliseen Fthiotiista sijaitsee Magnesia. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun **Fthiotiin [[Kreikan prefektuurit|prefektuurin]]** (Νομός Φθιώτιδας, *Nomós Fthiótidas*).

## Kunnat

Alueyksikkö jakaantuu seitsemään kuntaan seuraavasti:

## Historia
### Antiikki

Fthiotis on Kreikan historiallisia maakuntia ja peräisin antiikin ajalta. Antiikin aikana se käsitti Farsaloksen kaupunkivaltion ympäristön, ja se oli yksi antiikin Thessalian neljästä tetrarkioiksi kutsutusta pääalueesta. Laajemmassa merkityksessä Fthiotis käsitti myös Akhaia Fthiotiin alueen. Kreikkalaisessa perinteessä Fthiotis oli aluetta, jossa sijaitsi alkuperäinen Hellas, joka antoi myöhemmin nimensä koko Kreikalle.

## Lähteet

## Aiheesta muualla

* Περιφερειακή Ενότητα Φθιώτιδας. Fthiotiin alueyksikön kotisivu.
IFUTURELIST

**iFUTURELIST** (äännetään "*I, futurist*", suom. "*minä, futuristi*") on japanilaisen muusikko/säveltäjän Akira Yamaokan ensimmäinen albumi. Yamaoka on parhaiten tunnettu muun muassa Konamin pelien musiikeista ja ääniefekteistä, esimerkiksi Silent Hill ja Bemani. Albumin sävy on tietynlaista elektronista musiikkia, muistuttaen Bemani-pelisarjan musiikkia, vaikka mukana onkin muutama samankaltainen laulu kuin Silent Hill:ssa. Albumi sisältää myös remix-versiot hänen töistään *beatmania IIDX* -pelissä.

## Muut esiintyjät
* Norihiko Hibino, sovitus jousisoittimille
* Mamiko Umehara, viulu
* Wakako Yokoyama, viulu
* Michiko Oshima, alttoviulu
* Izuru Yamashita, sello
* Yuko Nakamura, piano kappaleessa *Maria*

## Kappaleet
#The policy of the iFUTURELIST Party – 0:58
#LOVE ME DO – 3:58
#iFUTURELIST – 3:14
#tant pis pour toi – 3:22
#INJECTION OF LOVE – 4:18
#EMPTY OF THE SKY – 4:10
#Maria – 3:36
#Adjust Rain – 4:57
#RISLIM – 2:45
#狂った季節 – 5:48 [Mad Season]
#ライオンはともだち – 2:32 [Lion Friend]
#ライオン好き – 3:46 [Lion Lover]
#bitmania – 3:46
#エイプリルフールの唄 – 5:12 [April Fool's song]
#Heavenly Sun – 7:23
#昭和企業戦士荒川課長 Lolita On Breaks Mix – 6:58 [Showa-era Corporate Warrior Section Chief Arayama]
#SYSTEM LOVE 7.5.5 – 4:00

## Lähteet

## Aiheesta muualla
MusicBrainz
Ilja Kašafutdinov

**Ilja Kašafutdinov** (1936–2006, ) oli venäläinen kirjailija. Suomeksi häneltä on julkaistu *Punainen susi* vuonna 1984 WSOY:n Neuvostokirjallisuutta-sarjassa.

## Tuotanto
**Punainen susi*, alkukielinen ilmestynyt 1982. Suomentanut Lidia Iranto, julkaistu 1984 WSOY.

## Lähteet
*
Saksinuolikko

**Saksinuolikko** (*Ptereleotris evides*) on nuolikoiden alaheimon kuuluva tokkokalalaji.

## Koko ja ulkonäkö
Saksinuolikko kasvaa noin 12&nbsp;cm pitkäksi. Sen vartalo on edestä vaaleansininen, takaa ruskea. Leveät evät vatsa- ja selkäpuolella ovat myös ruskeat.

## Alkuperä
Saksinuolikko elää luonnossa koko Indopasifisella merialueella. Se pysyttelee varsin matalissa vesissä: tyypillisesti noin puolentoista metrin syvyydessä.

## Käyttäytyminen
Saksinuolikko on vilkas ja enemmän esillä kuin muut nuolikot. Se voi olla aggressiivinen lajitovereita tai muita suunnilleen saman muotoisia kaloja kohtaan.  

## Ravinto
Saksinuolikko syö eläinplanktonpitoista ruokaa sekä vedestä että pohjalta.

## Lähteet

## Aiheesta muualla
*
*Kuvablogi (valokuva Sharm-el-Sheikistä)
Trianon (Frankfurt am Main)

**Trianon** on pilvenpiirtäjä Frankfurt am Mainin kaupungissa, Saksassa. Se on rakennettu vuosina 1989–1993. Sen suunnittelusta ovat vastanneet arkkitehtitoimistot Albert Speer & Partner, Hentrich, Petschnigg & Partner ja Novotny Mähner Assoziierte. Rakennuksen tieltä purettiin vuonna 1964 valmistunut 12-kerroksinen BfG Bankin rakennus. Trianon yltää 186 metrin korkeuteen ja siinä on 45 maanpäällistä sekä neljä maanalaista kerrosta. 

## Aiheesta muualla

* Emporis.com: Trianon
* Structurae.de: Trianon
Jaroslav Bába

**Jaroslav Bába** (s. 2. syyskuuta 1984 Karviná, Tšekkoslovakia) on tšekkiläinen korkeushyppääjä ja olympiamitalisti.

Bába kilpaili 2001 Debrecenin alle 18-vuotiaiden MM-kisoissa, joissa hän sijoittui korkeudessa kymmenenneksi tuloksella 205. Seuraavana vuonna hän hyppäsi Kingstonin nuorten MM-kisoissa kahdeksanneksi tuloksella 218. Birminghamin sisäratojen MM-kisoissa 2003 hän oli yhdeksäs hypättyään 225. Hän voitti alle 20-vuotiaiden EM-kultaa Tampereella tuloksella 228. Myöhemmin samana vuonna hän sijoittui yhdenneksitoista Pariisin ulkoratojen MM-kisoissa. Bába voitti Budapestin sisäratojen MM-kisoissa 2004 MM-pronssia tuloksella 225. Samana vuonna Ateenan olympialaisissa hän voitti olympiapronssia tuloksella 234. Kauden lopussa hän oli  seitsemäs.

Bába oli 2005 neljäs sisäratojen EM-kisoissa ja viides Helsingin MM-kisoissa. Hän voitti alle 23-vuotiaiden Euroopan-mestaruuden Erfurtissa tuloksella 229. Kauden lopussa hän sijoittui  seitsemänneksi. Ulkoratakaudella 2006 Bába ei kilpaillut. Osakan MM-kisoissa 2007 hän oli kahdeksas. Seuraavana vuonna hän sijoittui yhdeksänneksi Valencian halli-MM-kisoissa ja kuudenneksi Pekingin olympialaisissa. Bába karsiutui loppukilpailusta Torinon EM-hallikisoissa 2009. Myöhemmin samana vuonna hän oli toinen Euroopan joukkuemestaruuskilpailuissa Leiriassa, viides Berliinin MM-kisoissa ja toinen . Dohan sisäratojen MM-kilpailuissa 2010 hän karsiutui loppukilpailusta. Barcelonan EM-kisoissa 2010 hän sijoittui viidenneksi. Pariisin EM-hallikilpailuissa 2011 hän sijoittui toiseksi tuloksella 234 cm. Euroopan joukkuemestaruuskilpailuissa hän oli kolmas ja Daegun MM-kilpailuissa neljäs. Vuonna 2012 hän sijoittui kahdeksanneksi Helsingin EM-kilpailuissa, mutta karsiutui loppukilpailusta Istanbulin sisäratojen MM-kilpailuissa ja Lontoon olympialaisissa. Göteborgin EM-hallikilpailuissa 2013 hän sijoittui kolmanneksi, mutta karsiutui loppukilpailusta Moskovan MM-kilpailuissa. Vuonna 2014 hän oli kolmas Euroopan joukkuemestaruuskilpailuissa ja neljäs Zürichin EM-kilpailuissa. Seuraavana vuonna hän sijoittui viidenneksi Prahan EM-hallikilpailuissa ja seitsemänneksi Pekingin MM-kilpailuissa. Vuonna 2016 hän oli seitsemäs Amsterdamin EM-kilpailuissa ja neljästoista Rio de Janeiron olympialaisissa. Hän on lisäksi voittanut kotimaansa mestaruuksia.

## Henkilökohtaiset ennätykset
:Lähde: Tilastopaja
* Korkeushyppy: ulkoradoilla 236 (2005), sisäradoilla 237 (2005)
* Kolmiloikka: 15,43 (2003)

## Lähteet
Doink the Clown

**Doink the Clown** on amerikkalaisen vapaapainin ammattilaisotteluissa esiintynyt hahmo, joka teki debyyttinsä WWF:ssä (nyk. WWE:ssä) vuonna 1993. Doink the Clownia esitti alun perin Matt Osborne, mutta hän ei ollut ainoa. Hänen gimmickinsä (painihahmonsa) oli sirkuspelle. Doink the Clown piti sisääntulomusiikkinaan kuuluisaa sirkusmusiikkia *[[Gladiaattorien tulo]]*.
Hänen lopetusiskujaan olivat "The Whoopee Cushion" sekä "The Stump Puller". Hänen kanssaan painikehässä taistelivat miniclownit Dink, Wink ja Pink. Viimeksi Doink the Clown esiintyi WWE:ssä kesäkuussa 2007 Saturday Night´s Main Eventissa.
HSBC Tower

**HSBC Tower** on pilvenpiirtäjä Lontoon Docklandsin alueella Canary Wharfissa. Se toimii pankkitoimintaa harjoittavan HSBC:n kansainvälisenä pääkonttorina ja rakennettiin vuosina 1999–2002. Rakennuksen suunnittelusta on vastannut Norman Fosterin arkkitehtitoimisto. Se yltää 200 metrin korkeuteen ja siinä on 42 kerrosta. Fuhtikuussa 2007 pilvenpiirtäjä myytiin Ison-Britannian kaikkien aikojen suurimmassa kiinteistökaupassa 1,09 miljardilla Englannin punnalla espanjalaiselle kiinteistöyhtiölle Metrovacesalle.

## Lähteet

## Aiheesta muualla
Follow Down That River

**Follow Down That River** on suomalaisen hard rock -yhtye Leveragen vuonna 2007 julkaistu neljä kappaletta sisältävä EP. Se debytoi Suomessa virallisen singlelistan sijalla 15.

## Kappaleet
# 
# 
# 
# 

Kappale "Follow Down That River" on yhtyeen debyyttialbumilta *[[Tides]]*. Raidat "Waterfall" ja "Land of Flames" julkaistiin alun perin *Tidesin* japanilaisessa versiossa bonusraitoina. "Stranger (live)" on taltiointi yhtyeen konsertista Helsingin Tavastialla 15. helmikuuta 2007.

## Kokoonpano
*Pekka Heino – laulu
*Tuomas Heikkinen – kitara
*Torsti Spoof – kitara
*Marko Niskala – koskettimet
*Pekka Lampinen – basso
*Valtteri Revonkorpi – rummut

## Arvostelut
* Imperiumi: 8+/10

## Lähteet

## Aiheesta muualla
* 
*
Main Tower

**Main Tower** on toimistokäytössä oleva pilvenpiirtäjä Frankfurt am Mainin kaupungissa, Saksassa. Se on rakennettu vuosina 1996–1999. Rakennus yltää 200 metrin korkeuteen ja siinä on 56 maanpäällistä sekä viisi maanalaista kerrosta. Sen suunnittelusta on vastannut arkkitehtitoimisto Schweger + Partner. Pilvenpiirtäjän rakentaminen maksoi noin 350&nbsp;miljoonaa euroa. Se oli ensimmäinen yleisellä näköalatasanteella varustettu pilvenpiirtäjä Frankfurtissa.

## Aiheesta muualla

* Main Tower
* Main-Tower Restaurant Frankfurt 
* Structurae.de: Main Tower
* Emporis: Main Tower
Christopher Hornsrud

**Christopher Andersen Hornsrud** (15. marraskuuta 1859 – 12. joulukuuta 1960) oli norjalainen työväenpuolueen poliitikko. Hän syntyi Vikersundissa ja oli vuonna 1928 maansa pääministeri 18 päivän ajan. Hän toimi Norjan työväenliikkeessä lähes 80 vuotta. Hornsrud kuoli 101-vuotiaana ja on siten Norjan historian kaikkien aikojen pitkäikäisin pääministeri.

## Lähteet
Tahroja paperilla

”**Tahroja paperilla**” on Eppu Normaalin kappale yhtyeen albumilta *[[Historian suurmiehiä]]*. Kappale julkaistiin albumilta myös singlenä ja siitä onkin tullut yksi yhtyeen tunnetuimmista ja suosituimmista kappaleita. Kappaleessa soittaa pianoa vieraileva muusikko, Safka.

Singlestä julkaistiin myös 50 kappaleen harvinaisuuspainokset, joiden kansissa on laulaja Martti Syrjän paljas takapuoli. Erikoispainoksista on tarjottu huutokaupoissa useita satoja euroja.

## Kappaleet
;7″ vinyylisingle

;12″ vinyylisingle

## Yön versio

Yö-yhtye julkaisi 10. huhtikuuta 2015 oman versionsa ”Tahroja paperilla” -kappaleesta. Versio sisältyy *[[Eput rautaa II]]* -nimisellä tribuuttialbumille, jolla eri artistit versioivat Eppu Normaalin kappaleita. Yö kertoi ottavansa kappaleen myös kesän 2015 keikkaohjelmistoonsa.

### Versiolla soittavat muusikot
* Olli Lindholm – laulu
* Daffy Terävä – kitara
* Jukka Lewis – basso
* Ari Toikka – rummut
* Mikko Kangasjärvi – kosketinsoittimet 
* Jari Latomaa − kosketinsoittimet

### Kappaleet

## Muut versiot
* Suomalainen Canto Finlandia -yhtye levytti kappaleen vuonna 2002 albumilleen *[[Canto Finlandia 2]]*.
* Paula Koivuniemi levytti kappaleen vuonna 2009 julkaistulle albumilleen *[[Nainen (Paula Koivuniemen albumi)|Nainen]]*.

## Lähteet
Mikko Haanpää

**Mikko Jaakko Ehto Haanpää** (3. lokakuuta 1875 Pulkkila &ndash; 3. syyskuuta 1954 Piippola) oli keskipohjalainen maanviljelijä, kunnallispoliitikko ja kirjailija Pentti Haanpään isä. Mikko Haanpää kirjoitti myös itse joitain kaunokirjallisia teoksia.

Mikko Haanpään vanhemmat olivat maanviljelijä ja valtiopäivämies Juho Haanpää ja talollisentytär *Liisa Haaraniemi*. Haanpää vieraantui jo varhain kotoaan ja hän yritti aluksi pitää maatilaa yhdessä veljensä kanssa mutta myi pian pois osuutensa.  Tämän jälkeen hän vaelsi muutamia vuosia jätkänä ja pelimannina kunnes kävi sitten Haapaveden kansanopiston 1897&ndash;1898. Opiston käytyään Mikko Haanpää lähti 1899 siirtolaiseksi Yhdysvaltoihin ja siellä hän meni 1902 naimisiin *Maria Susanna (Sanna) Keckmanin* (1877&ndash;1950) kanssa. Pariskunta palasi Suomeen 1904 ja he asuivat aluksi vähän aikaa Haapavedellä kunnes Mikko Haanpää osti Pulkkilan Leskelän kylästä Makkosen rappiotilan jota hän sitten viljeli seuraavat 13 vuotta. Tällä tilalla syntyi myös 1905 hänen vanhin poikansa Pentti. Myytyään Makkosen tilan Mikko Haanpää osti samasta kylästä Nivalan kruununtorpan, haki sen itsenäiseksi tilaksi ja laajensi tilaa myöhemmin maakaupoilla.

Mikko Haanpää oli mukana kunnallispolitiikassa, osuustoiminnassa sekä sosialidemokraattisen puolueen, maalaisliiton ja pienviljelijäpuolueen paikallisosastojen toiminnassa. Hän kirjoitti ahkerasti sanomalehtiin artikkeleita, pakinoita, kertomuksia, maaseutukirjeitä yms. käyttäen nimimerkkejä "M.E.H." ja "Nivan äijä".  Haanpää oli alkanut kirjoittaa jo Amerkan-siirtolaisena ollessaan sikäläisiin suomalaisiin lehtiin ja samoihin aikoihin hän julkaisi ensimmäiset kaunokirjalliset kertomuksensa. 

Vuonna 1916 Mikko Haanpää julkaisi *Hätämaan Jussin unikirjan* joka perustui samassa Leskelän kylässä eläneen kansanparantaja ja tietäjä Jussi Luomajoen antamiin tietoihin. Hän jatkoi saman aihepiirin käsittelyä vielä 1924 kirjoitetussa näytelmässään *Tietäjän talossa*. Viimeksi Mikko Haanpää kirjoitti romaanikäsikirjoituksen *Kauneuden kirous* jota ei kuitenkaan painettu. Hän tarjosi käsikirjoitusta pojalleen Pentti Haanpäälle ja tämä alkoikin suunnitella sen pohjalta *Sisarukset*-nimistä romaania. Tämä romaani ei kuitenkaan toteutunut mutta romaanin alusta Pentti Haanpää teki kertomuksen *Lähtö maailmalle* ja hän julkaisi romaania varten kirjoittamaansa materiaalia myös kertomuskokoelmassa *Heta Rahko korkeassa iässä* (1947) ja romaanissa *Jauhot* (1949).

## Teokset
* *Pakkas-Heikki*, kansankertomus.  Pohjantähden kirjapaino 1903
* *Veroa maksava salakauppias*, kansankertomus. Kaleva (Michigan) 1904
* *Tietäjän talossa*, 2-osainen näytelmä.  Oy Liiton kirjapaino 1904
* *Hätämaan Jussin unikirja*, muistiinpanoista järjestänyt M. H.  Kansan tahdon kirjakauppa 1916
* *Kauneuden kirous*, romaanikäsikirjoitus. 1930- ja 1940-luvulla.
*  *Leskelän kylän historiikki*.   Leskelän nuorisoseura 1950

## Lähteet
* Suomen kirjailijat tietokanta 
* Eino Kauppinen: Tuntematon Pentti Haanpää. Pentti Haanpään jälkeenjääneet teokset osa 1.  Otava 1956

## Aiheesta muualla
* Kirjasampo.fi: Mikko Haanpää
Ōnin-sota

**Ōnin-sota** () oli sisällissota Japanissa Muromachi-kaudella vuosina 1467&ndash;1477. Sota aloitti sotivien valtioiden Sengoku-kauden, joka merkitsi pitkää daimioiden välistä kamppailua vallasta koko Japanissa.

Sodan syynä olivat taloudelliset vaikeudet: vaikeat nälänhädät olivat aiheuttaneet lähes jokasyksyisiä kapinoita. Sota syttyi shōgunin perimystä koskeneesta kiistasta Ashikaga Yoshimasan pojan ja veljen Hosokawa Katsumoton ja Yamana Sōzenin välillä. Hosokawan "itäisellä" armeijalla oli shōgunin ja keisarin tuki, Yamanan "läntistä" puolta taas avusti Ōuchi-klaani. Sota raivosi pääasiassa Kioton ympäristössä tuhoten kaupunkia pahoin, mutta Sengoku-kaudella sodan päättymisen jälkeen taistelut levisivät provinsseihin.

## Lähteet
Harold Abrahams

**Harold Abrahams** (15. joulukuuta 1899 Bedford – 14. tammikuuta 1978) oli brittiläinen pikajuoksija ja olympiavoittaja.

Harold Abrahams voitti 100 metrin juoksun olympiakultaa Pariisissa 1924. Hän juoksi ajan 10,6 neljänneserissä, välierissä ja finaalissa. Hän sai myös hopeaa 4 × 100 metrin viestijuoksussa ja sijoittui 200 metrillä kuudenneksi. Hänen ja Eric Liddellin olympiavoitoista kertoo vuonna 1981 valmistunut fiktiivinen elokuva *[[Tulivaunut]]*.

Abrahams toimi urheilu-uransa jälkeen BBC:n urheiluselostajana, *[[The Sunday Times]]in* yleisurheilureportterina, Ison-Britannian yleisurheiluliiton puheenjohtajana ja Kansainvälisen yleisurheiluliiton jäsenenä. Hänen veljistään Sidney Abrahams oli Ison-Britannian mestari pituushypyssä ja Adolphe Abrahams tunnettu urheilufysiologi.

## Ennätyksiä
* 100 metriä 10,6
* 200 metriä (kaarteella) 22,0
* 440 jaardia 50,8
* Pituushyppy 738

## Lähteet
*
*
Juho Haanpää

**Juho (Johan) Haanpää** () oli keskipohjalainen maanviljelijä, valtiopäivämies ja kirjailija Pentti Haanpään isoisä.

## Henkilöhistoria
Juho Haanpää toimi nuoruudessaan kiertokoulun opettajana. Käytyään Nivalan Maliskylään perustetun kaksivuotisen maamieskoulun hän oli Pulkkilan Leskelän kylässä sijainneiden Myllymäen ja siihen liitetyn Leskisenojan tilojen tilanhoitajana kymmenisen vuotta ja hankki sen jälkeen nämä tilat omistukseensa. 

Haanpää oli Pulkkilan kunnallislautakunnan esimiehenä ja kunnankirjurina useita vuosia. Hän edusti Piippolan tuomiokuntaa talonpoikaissäädyssä valtiopäivillä  1882 ja 1897. Vuonna 1882 Haanpää teki ehdotuksen kansakoulun käyntipakon säätämisestä ja vuonna 1897 hän ajoi raittiusasiaa muun muassa allekirjoittamalla anomuksia, joilla pyrittiin laajentamaan kunnallisen kieltolain soveltamista väkijuomien myynnissä. Haanpää oli 1890-luvun lopulla jäsenenä myös valtion rautatiekomiteassa. 

Haanpää oli kotiseudullaan arvostettu juhlatilaisuuksien puheenpitäjä ja hän toimi myös maalaisasioitsijana hoitaen perunkirjoituksia, perinnönjakoja, huutokauppoja yms. Haanpää oli taitava seppä ja keksijä; hän suunnitteli ja rakensi erilaisia maatalouskäyttöön tarkoitettuja koneita ja laitteita.  Haanpää rakensi myös myllyn patorakennelmineen ja siihen liittyneen tiilitehtaan Lamujokeen Myllymäen tilan kohdalle. Hän kirjoitti kotiseutunsa asioista sanomalehtiin ja tutustuttuaan vuoden 1882 valtiopäivien yhteydessä Helsingissä toiseen valtiopäivämieheen, kansankirjailija Pietari Päivärintaan, hän päätti kokeilla myös kansankuvausten kirjoittamista.  Haanpää julkaisikin 1890-luvun alussa kaksi tällaista kuvausta.

Haanpää meni naimisiin 1864 talollisentytär Liisa Haaraniemen kanssa. Perheessä oli kaksitoista lasta, joista yksi oli 1875 syntynyt Mikko Haanpää, kirjailija Pentti Haanpään isä.

## Teokset
* *Mitä puuttui? Kertomus perheellisestä elämästä*. Kertomuksia kansalle ; n:o 13. WSOY 1891 (Digitoituna Digi.kirjastot.fi:ssä)
* *Matin-mutka*, kansankertomus. Barck, Oulu 1893

## Lähteet
* Suomen kirjailijat tietokanta 
* Eino Kauppinen: Tuntematon Pentti Haanpää. Pentti Haanpään jälkeenjääneet teokset osa 1.  Otava 1956

### Viitteet

## Aiheesta muualla
* Eino Kauppinen: *Pentti Haanpää. 1, Nuori Pentti Haanpää: 1905-1930* (Otava, 1966)
* Kirjasampo.fi: Juho Haanpää
Story – 10th Anniversary

__NOTOC__
**Story – 10th Anniversary** on Amorphiksen vuonna 2000 julkaistu kokoelma-albumi, joka julkaistiin Spinefarm Recordsin kautta.

Albumi nousi suomen virallisen listan sijalle 34.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet

## Aiheesta muualla
* 
*
Jackson Scholz

**Jackson Volney Scholz** (15. maaliskuuta 1897 Buchanan, Michigan – 26. lokakuuta 1986 Delray Beach, Florida) oli yhdysvaltalainen pikajuoksija ja olympiavoittaja.

Scholz voitti olympiakultaa 4 × 100 metrin viestijuoksussa ja sijoittui 100 metrillä neljänneksi Antwerpenissa 1920. Neljä vuotta myöhemmin Pariisissa hän voitti 200 metrin juoksun olympiakultaa ajalla 21,6 ja sai 100 metrillä hopeaa. Amsterdamin olympiakisoissa 1928 Scholz sijoittui 200 metrillä neljänneksi, vaikka maalikuvan perusteella hän oli maalissa kolmantena. Tukholmassa 16. syyskuuta 1920 hän sivusi 100 metrin maailmanennätystä 10,6.

Antwerpenin olympialaisten pikaviestin voittoaika 42,2 oli uusi maailmanennätys ja paransi Saksan nimissä ollutta edellistä ennätystä 0,1 sekunnilla. Joukkueessa olivat mukana myös Loren Murchison, Morris Kirksey ja Charles Paddock. Ennätys pysyi voimassa neljän vuoden ajan, kunnes Britannian joukkue rikkoi sen.

## Ennätyksiä
* 100 jaardia 9,5
* 100 metriä 10,6
* 220 jaardia (kaarteella) 21,4

## Lähteet
*
*
*

### Viitteet

## Aiheesta muualla
Ray Barbuti

**Ray Barbuti** (12. kesäkuuta 1905 Brooklyn, New York – 8. heinäkuuta 1988) oli yhdysvaltalainen pikajuoksija ja olympiavoittaja.

Ray Barbuti, lempinimeltään ”Arkansasin härkä”, voitti olympiakultaa 400 metrin juoksussa Amsterdamissa 1928. Se oli Yhdysvaltain ainoa henkilökohtaisten juoksulajien kultamitali noissa kisoissa. Barbuti juoksi olympiafinaalissa ennätyksensä 47,8. Toisen kultamitalinsa hän sai 4 × 400 metrin viestissä, jossa syntyi ME-aika 3.14,2.

## Lähteet
*
*
Shih Kien

**Shih Kien** (1. tammikuuta 1913 – 3. kesäkuuta 2009) oli hongkongilainen näyttelijä. Hän loi pitkän uran kantonilaisten wuxia-elokuvien parissa, mutta  länsimaissa hänet muistetaan parhaiten roolista elokuvassa *[[Lohikäärmeen kidassa]]* (*Enter the Dragon*, 1973).

Kienille myönnettiin vuonna 1996 Golden Bauhinia -palkinto elämäntyöstään elokuvan alalla.

## Aiheesta muualla
*
*

## Lähteet
Chapters

__NOTOC__
**Chapters** on Amorphiksen vuonna 2003 julkaistu toinen kokoelma-albumi. Kappaleet ovat yhtyeen viideltä ensimmäiseltä albumilta, ja se jäi Amorphiksen viimeiseksi julkaisuksi Relapse Recordsin kautta.

## Kappaleet
### Levy 1: CD
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Levy 2: DVD
# 
# 
# 
# 
# 

## Arvostelut
* Imperiumi.net: 

## Lähteet

## Aiheesta muualla
* 
*
Okinotorishima

**Okinotorishima** (, ’ulappalintusaari’) on Japanille kuuluva asumaton atolli Tyynen valtameren Filippiinienmeressä. Se on Japanin eteläisin piste. Atolliin kuuluu muutama pieni saari, jotka ovat laskuveden aikaan merenpinnan yläpuolella; atolli on itä-länsisuunnassa 4,5 kilometriä pitkä ja pohjois-eteläsuunnassa 1,7 kilometriä leveä. Okinotorishima sijaitsee 1&nbsp;740 kilometriä lounaaseen Tokiosta ja 900 kilometriä lounaaseen Ogasawarasaarten Chichijimasta. Hallinnollisesti atolli kuuluu Tokion metropolin Ogasawaran kyläkuntaan.
  
Okinotorishima on Japanin ja Kiinan välisen kiistan kohteena. Jos Okinotorishima katsotaan saareksi, Japani voi vaatia sen ympäriltä noin 400&nbsp;000 neliökilometrin laajuisen yksinomaisen talousvyöhykkeen (EEZ). Kiinan ja Etelä-Korean mukaan Okinotorishima ei täytä saaren määritelmää. Aiemmin atollilla oli kuusi kohtaa, jotka nousivat merenpinnan yläpuolelle, mutta vuosien saatossa osa niistä hävisi eroosion myötä ja vuonna 1989 enää kaksi oli havaittavissa. Niiden suojelemiseksi Japani rakennutti niille betoniset jalustat ja aloitti vuonna 2011 noin 75 miljardia jeniä maksavan sataman rakentamisen.

## Katso myös
* Senkakusaaret 
* Liancourtsaaret

## Lähteet

## Aiheesta muualla
Me & My

**Me & My** on tanskalainen eurodance- ja bubblegum dance -duo, jonka muodostavat sisarukset Susanne (s. 1976) ja Pernille (s. 1974) Georgi. Kokoonpano tunnetaan kansainvälisesti parhaiten hittikappaleista ”Dub-I-Dub”, ”Baby Boy”, ”So Many Men” ja ”La La La Superstar” sekä videopelisarjasta *[[Dance Dance Revolution]]*.

Yhtye osallistui vuonna 2007 maansa kansallisiin Eurovision laulukilpailun esikarsintoihin. Vuonna 2009 Susanne edusti Andorraa euroviisuissa omalla kappaleellaan ”La teva decisió (Get a Life)”.

## Lähteet
Robert Tisdall

**Robert Tisdall** (16. toukokuuta 1907 Nuwara Eliya, Ceylon – 27. heinäkuuta 2004 Nambour, Queensland, Australia) oli irlantilainen aitajuoksija ja olympiavoittaja.

Robert Tisdall voitti olympiakultaa 400 metrin aitajuoksussa Los Angelesissa 1932. Ennen kisoja hänen ennätyksensä oli 54,2, mutta Los Angelesissa hän voitti välieränsä ajalla 52,8 ja finaalin maailman parhaalla ajalla 51,7, jota ei hyväksytty maailmanennätykseksi, koska Tisdall kaatoi viimeisen aidan. Seuraavilla sijoilla olivat lajin tuleva olympiavoittaja Glenn Hardin sekä edelliset olympiavoittajat Morgan Taylor ja David Burghley. Samana päivänä, 1. elokuuta, Irlanti sai myös toisen olympiavoiton, kun Patrick O'Callaghan voitti moukarinheiton.

Los Angelesin olympiakisoissa Tisdall sijoittui kymmenottelussa kahdeksanneksi. Kisojen jälkeen hän muutti Etelä-Afrikkaan. Hänen 400 metrin aitojen aikansa 51,7 pysyi 1980-luvulle saakka Irlannin ennätyksenä.

## Lähteet
*
*
*
Korunuolikko

**Korunuolikko** (*Nemateleotris decora*)  on nuolikoiden alaheimon  tokkokalalaji.

## Koko ja ulkonäkö
Korunuolikko kasvaa noin 8&nbsp;cm pitkäksi. Sen vartalo on puikkomainen. Etuosa on valkea, takaosa ruskehtava, evät koristeellisen puna-sinijuovaiset.

## Alkuperä
Korunuolikko elää luonnossa Indopasifisella merialueella.

## Käyttäytyminen
Korunuolikko puolustaa reviiriään aggressiivisesti muita saman lajisia ja samanmuotoisia kaloja kohtaan. Toisaalta se säikähtää helposti ja säntäilee silloin päättömästi, joten piilopaikkoja pitää olla, ja on syytä varmistua, ettei akvaariosta ole helppoa hypätä ulos.  

## Ravinto
Korunuolikko syö eläinplanktonpitoista ruokaa, jota se siilaa virtaavasta vedestä. Jos ruoassa ei ole tarpeeksi vitamiineja, kalan värit haalistuvat.

## Lähteet

## Aiheesta muualla
*
Peter André

**Peter André** (s. 27. helmikuuta 1973) on Englannissa syntynyt laulaja ja lauluntekijä sekä televisiopersoona. Hän on sukujuuriltaan kyproksenkreikkalainen. Hän on julkaissut useita albumeita.

André "löydettiin" australialaisessa *New Faces* -show'ssa vuonna 1990. Hänen debyyttisinglensä "Gimme Little Sign" nousi listan kolmoseksi ja toi laulajalle ARIA-palkinnon. Ensimmäinen Top 50 -single Britanniassa oli "Only One" (#16), ja hän sai laajempaa kansainvälistä suosiota hitillään "Mysterious Girl".

André ja Katie Price menivät naimisiin 10. syyskuuta 2005 Berkshiren Highclere Castlessa. He saivat kaksi lasta, jotka syntyivät vuosina 2005 ja 2007. Pari erosi vuonna 2009.

## Albumit
* Peter Andre (1993)
* The Long Road Back (2004)
* A Whole New World (with Katie Price) (2006)
* Revelation (2009)
* Unconditional: Love Songs (2010)
* Accelerate (2010)
* Angels & Demons (2012)
* Big Night (2014)
* Come Fly with Me (2015)
* White Christmas (2015)
Täplänuolikko

**Täplänuolikko** (*Ptereleotris heteroptera*) on nuolikoiden alaheimon tokkokalalaji.

## Koko ja ulkonäkö
Täplänuolikko kasvaa noin 12&nbsp;cm pitkäksi. Sen vartalo on vaaleansininen, evät tummemmat. Pyrstössä on kalalle nimen antanut musta täplä.

## Alkuperä
Täplänuolikko elää luonnossa Indopasifisella merialueella.

## Käyttäytyminen
Täplänuolikkoja tavataan luonnossa usein pareittain. Akvaariossa se on niin aggressiivinen lajitovereita tai muita suunnilleen saman muotoisia kaloja kohtaan, että sitä pidetään joko yksin tai parina mutta ei useampien nuolikkojen kanssa.

## Ravinto
Täplänuolikko syö eläinplanktonpitoista ruokaa sekä vedestä että pohjalta.  Sitä on syötettävä kolme kertaa päivässä, ellei altaassa kasva tarpeeksi planktonia, jota se voi saalistaa itsekseen.

## Lähteet

## Aiheesta muualla
*
Itsenäisten valtioiden yhteisön jalkapallomaajoukkue

**Itsenäisten valtioiden yhteisön jalkapallomaajoukkue** edusti Itsenäisten valtioiden yhteisöä jalkapallon kansainvälisissä kisoissa puolen vuoden ajan vuoden 1992 alkupuolella. Koska Neuvostoliiton jalkapallomaajoukkue oli saanut vuoden 1991 karsinnoissa paikan vuoden 1992 Jalkapallon Euroopan-mestaruuskilpailuihin, hajonneen Neuvostoliiton pelaajien ainoa laillinen tapa osallistua kisoihin oli perustaa yhteisjoukkue. Koska Neuvostoliiton hajoamisen jälkeen Viro, Latvia ja Liettua olivat jo perustaneet kansalliset joukkueensa, IVY:n joukkueeseen tuli pelaajia muista 12 entisestä neuvostotasavalloista. Suurin osa pelaajista tuli Venäjältä, mutta lisäksi mukana oli neljä ukrainalaista, yksi georgialainen ja yksi valkovenäläinen pelaaja.

Joukkue hävisi lohkonsa EM-kisoissa yhdellä häviöllä ja kahdella tasapelillä.

## Pelaajat 1992 EM-lopputurnauksessa
**Maalivahdit:**
* 1 Dmitri Harin ( TsSKA moskova)
* 12 Stanislav Tšertšesov ( Spartak Moskova)

**Puolustajat:**
* 2 Andrei Tšernyšov ( Spartak Moskova) 
* 3 Kahaber Tshadadze ( Spartak Moskova) 
* 4 Ahrik Tsveiba (Dynamo Kiova)
* 5 Oleh Kuznetsov (Glasgow Rangers)
* 18 Viktor Onopko ( Spartak Moskova) 
* 20 Andrei Ivanov ( Spartak Moskova) 
 
**Keskikenttäpelaajat:**
* 6 Igor Šalimov ( Foggia)
* 7 Oleksi Myh’ailytšenko ( Glasgow Rangers)
* 8 Andrei Kantšelskis ( Manchester United)
* 9 Sergei Aleinikov ( Lecce) 
* 10 Igor Dobrovolski ( Servette)
* 16 Dmitri Kuznetsov ( Espanyol)
* 17 Igor Kornejev ( Espanyol)
* 19 Igor Ledjahov ( Spartak Moskova) 
 
**Hyökkääjät:**
* 11 Sergei Juran ( Benfica)
* 13 Sergei Kirjakov ( Dynamo Moskova)
* 14 Volodymyr Ljuty ( MSV Duisburg)
* 15 Igor Kolovjanov ( Foggia) 

## Lähteet
*International 1992 MATCHES EUROPE (January - June). RSSSF (pelaajaluettelo)

### Viitteet
Durango (Colorado)

**Durango** on kaupunki La Platan piirikunnassa, Coloradossa Yhdysvalloissa. Animas River -joki virtaa kaupungin keskustan läpi.

Durangossa on mahdollisuus harrastaa monenlaisia ulkoilma-aktiviteetteja, kuten vaellusta, maastopyöräilyä, metsästystä, kalastusta ympäri vuoden ja golfaamista. 

Vuoden  väestönlaskennassa Durangossa oli 13&nbsp;922 asukasta, 5&nbsp;492 kotitaloutta ja 2&nbsp;603 kaupungissa asuvaa perhettä. Asukastiheys oli 792,8/km². 17,2&nbsp;% asukkaista ja 7,3&nbsp;% perheistä eli köyhyysrajan alapuolella. 

## Historiaa
Kaupunki on perustettu 1880, San Juanin kaivosalueelle. Denver and Rio Grande Railroad (D&RG) -rautatieyhtiö rakensi rautatieyhteyden Silvertoniin 1882 kuljettamaan hopea- ja kultamalmia sekä matkustajia. Kaupungissa oli suuri tulipalo 1889 ja sen jälkeen kaupunki ohjeisti uudelleenrakentaa tärkeimmät rakennukset tiilestä ja kivestä. 

1950-luvulta lähtien alueella on kuvattu monia lännenelokuvia, kuten elokuvat ''Kaksintaistelu vuorilla'', ''Luotien maa'', *[[Teräskannus]]*. Myöhemmin kuvatuista elokuvista muun muassa ''Durango Kids'', *[[Kaupunkicowboyt]]* ja osa Cliffhanger – kuilun partaalla -elokuvasta on kuvattu alueella.

## Koulutus
Kaupungissa on kaksi korkeakoulua, Fort Lewis College ja Southwest Colorado Community College. Näistä Fort Lewis College on ylemmän yliopistotutkinnon akkreditoitu koulutuslaitos. Se tarjoaa luonnontiedeiden ja liiketoiminnan ohella myös nelivuotista taideainekoulutusta.  
### Tapahtumia ja aktiviteetteja
#### Durango Ragtime & Early Jazz Festivaalit
Vuosittain Durangon historiallisessa Strater Hotellissa järjestettävät jazz-festivaalit.

#### Durango & Silverton Narrow Gauge Railroad
Perinnerautatie Durangosta Silvertonin kaivoskylään. Höyryjunia 1920-luvusta taaksepäin. 

#### Snowdown Festivaalit
Vuosittain tammi–helmikuun vaihteessa järjestettävä Snowdown Festival -tapahtuma. Kyläkilpailuja, ilotulituksia ja paraatin sisältävä juhla. 
## Lähteet

## Aiheesta muualla

*Kaupungin verkkosivusto
*Durango LiveCam
*Durango Ragtime Festivaalien verkkosivut 
*Fort Lewis Collegen sivut
Glenn Hardin

**Glenn Hardin** (1. heinäkuuta 1910 Derma, Mississippi – 6. maaliskuuta 1975 Baton Rouge, Louisiana) oli yhdysvaltalainen aitajuoksija ja olympiavoittaja.

Glenn Hardin sai olympiahopeaa 400 metrin aitajuoksussa Los Angelesissa 1932. Hän juoksi ajan 51,9 ja sai nimiinsä maailmanennätyksen (pyöristettynä 52,0, joka sivusi Morgan Taylorin ennätystä), kun kilpailun voittaja Robert Tisdall kaatoi yhden aidan. Yhdysvaltain mestaruuskilpailuissa Milwaukeessa 30. kesäkuuta 1934 Hardin juoksi ajan 51,8 ja sai maailmanennätyksen yksin nimiinsä. Tukholmassa 26. heinäkuuta 1934 Hardin paransi ME-aikaa ennätykselliset 1,2 sekuntia. Aika 50,6 kesti maailmanennätyksenä yli 19 vuotta.

Vuonna 1935 Hardin keskittyi sileälle neljännesmailille ja 220 jaardin aitoihin. Jälkimmäisessä lajissa hän hävisi Jesse Owensille Yhdysvaltain yliopistomestaruuskilpailuissa. Vuonna 1936 Hardin palasi päälajinsa pariin ja voitti olympiakultaa Berliinissä ajalla 52,4.

Hardin oli 188 senttiä pitkä. Hän juoksi 440 jaardin sileän matkan vuonna 1934 aikaan 46,8, joka oli tuolloin maailman kaikkien aikojen toiseksi paras tulos.

Glenn Hardinin poika Billy Hardin juoksi 400 metrin aidat alle 50 sekunnin ja osallistui Tokion 1964 olympialaisiin.

## Lähteet
* 
* 
*
Vesterålen

**Vesterålen** (pohjoissaameksi *Viestterálas*, luulajansaameksi *Vester-allase*) on Nordlandin läänissä, Pohjois-Norjassa sijaitseva saariryhmä. Juuri Lofoottien pohjoispuolella sijaitseva Vesterålen koostuu Andøyn, Bøn, Hadselin, Sortlandin ja Øksnesin kunnista, ja on pinta-alaltaan 2&nbsp;511 km².

Vesterålen on yhdistetty mantereeseen kiinteällä tieyhteydellä, ja lauttayhteys Melbun ja Fiskebølin välillä yhdistää sen Lofootteihin.

Saariryhmällä sijaitsee Norjan rannikkovartioston tukikohta.

## Maantiede

Vesterålen koostuu Langøyan, Andøyan ja Hadseløyan saarista, sekä Hinnøyan länsi- ja Austvågøyan pohjoisosista. Saariryhmään kuuluu myös joitakin pienempiä saaria. Vesterålenin suurin saari on Langøya, jonka pinta-ala on 850,2&nbsp;km².

Vesterålen on maisemaltaan vuoristoista ja saariryhmällä sijaitsevat vuoret ovat melko rosoisia. Alueella on myös muutamia järviä ja vuonoja.

Saariryhmän talvet ovat leutoja ja siellä vallitseekin meri-ilmasto. Stokmarknesin tammikuun keskilämpötila on –1,8&nbsp;°C ja siellä vuosittainen sademäärä on noin 1&nbsp;220&nbsp;mm.
Forrest Towns

**Forrest Grady Towns** (6. helmikuuta 1914 Fitzgerald, Georgia – 9. huhtikuuta 1991 Athens, Georgia) oli yhdysvaltalainen aitajuoksija ja olympiavoittaja.

Forrest Towns teki läpilyöntinsä pika-aidoissa voittamalla Yhdysvaltain juniorimestaruuden 1935 ajalla 14,4 – tosin myötätuulessa. Yliopistojen mestaruuskilpailuissa Chicagossa 19. kesäkuuta 1936 hän juoksi uuden 110 metrin aitojen maailmanennätyksen 14,1.

Berliinin olympiakisoissa 1936 Towns voitti 110 metrin aitojen kultaa ajalla 14,2. Välierän hän oli voittanut maailmanennätystään sivuavalla ajalla 14,1. Kisojen jälkeen 27. elokuuta Oslossa Towns paransi ME-aikaa ennätykselliset 0,4 sekuntia juostessaan ajan 13,7. Se hyväksyttiin viralliseksi ennätykseksi vajaan kahden vuoden puntaroinnin jälkeen, ja se alitettiin vasta lähes 14 vuoden kuluttua. Vuonna 1937 Towns lopetti juoksu-uransa 23-vuotiaana.

## Lähteet
*
*

### Viitteet
Gratkorn

**Gratkorn** on kunta Steiermarkin osavaltiossa Itävallassa. Sen asukasluku vuonna 2005 oli 6&nbsp;936. 

Gratkorn sijaitsee 11 kilometriä Grazista pohjoiseen, Mur-joen itäpuolella. Se kuuluu Graz-Umgebungin piiriin. Kunnan pinta-ala on 34,6 neliökilometriä. Toisella puolella jokea sijaitsee naapurikeskus Gratwein.

Gratkornin asukastiheys oli vuonna 2001 191,7 asukasta/neliökilometri, ja ulkomaalaisten osuus väestöstä oli 3,8%

Mur-joen länsipuolella sijaitsee Gratkornin ja Gratweinin yhteinen rautatieasema. Grazin lentoasema sijaitsee noin 20 kilometriä etelään.

## Lähteet

## Aiheesta muualla

*Marktgemeinde Gratkorn (viralliset kotisivut)